《东牧为同年王君坊外舅翁题》
明代·湛若水

牧牛四方亦无着，牧牛东原爱朝暾。西北幽昧不可居，南方离火残牛群。

善牧牛者随牛意，牛不能言臆自申。手攀扶叶折牛箠，蹊人之田即鞭之。

若然不蹊亦不鞭，此牛与我同无为。丈人牧牛从养性，行往坐卧吾无疑。

驯致白牛露迥迥，勿令斗伤扶桑枝。扶桑枝伤亦未恶，扶桑日出无光辉。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。